**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Szent István Egyetem Gépészmérnöki Kar   
Környezetipari Rendszerek Intézet  
  
tanársegéd**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Részmunkaidő, heti 20 órás

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó, illetve a vezetői megbízással járó lényeges feladatok:**

Részvétel a létesítménymérnök MSc képzés, valamint a gépészmérnök BSc képzés és környezetmérnök képzés tantárgyainak (pl. Környezetgazdálkodás és technika, Ökotechnológia, stb.) oktatásában; Az oktatott tantárgy előírt tananyagát meghaladó ismeret megszerzése; Szemináriumok vagy gyakorlatok rendszeres megtartása, részvétel a tantárgy előadásain, esetenként – a tantárgyfelelős irányítása mellett – előadások tartása; Részvétel a tananyag összeállításában, gyakorlatok előkészítésében, alapadatok, anyagok gyűjtésében, feldolgozásában; Részvétel a tananyag és az oktatási segédletek kialakításában, fejlesztésében; A beadott hallgatói feladatok (írásos beszámolók, számítások stb.) elbírálása; A hallgatók egyéni konzultálása, jelenlét és részvétel a hallgatók vizsgáztatásában; Főiskolai és egyetemi tanárok, illetve docensek irányításával az alapvető kutatási módszerek elsajátítása, kutatómunka végzése, doktori képzésben való részvétel; Rendszeres kapcsolattartás az adott szakterülethez kapcsolódó termelési gyakorlattal, illetve ezt elősegítendő részvétel tanulmányutakon; Egy világnyelvből C típusú középfokú nyelvvizsga birtokában szakcikkek olvasása, feldolgozása, idegen nyelvű szakmai társalgás folytatása; Részvétel minden olyan, az oktatással és kutatással kapcsolatos egyéb munkában, amellyel az oktatási szervezeti egység vezetője megbízza; Rendszeres publikálás hazai és nemzetközi szakmai folyóiratokban, konferenciákon.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, Az Intézet szakmai profiljához illő szakirányú végzettség,
* Doktori képzésben való részvétel;
* Legalább 2 éves szakmai gyakorlat;
* Egy világnyelvből „C” típusú középfokú állami vagy azzal egyenértékű nyelvvizsga;
* Cselekvőképesség, büntetlen előélet,
* - magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy.

**A pályázat elbírálásánál előnyt jelent:**

* Környezettechnika illetve Környezetvédelem témakörrel kapcsolatos tantárgyak oktatásában szerzett tapasztalat.

**Elvárt kompetenciák:**

* Hatékony kommunikációs készség,
* Jó problémamegoldó készség,
* Önállóság, szervezettség,
* Nagy stressz tűrő képesség,

**A pályázat részeként benyújtandó iratok, igazolások:**

* Részletes szakmai önéletrajz;
* Iskolai végzettséget, szakképzettséget, idegennyelv-tudást igazoló okiratok másolata;
* Felvétel esetén három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;
* A pályázó nyilatkozata arról, hogy az eljárásban résztvevők a pályázati anyagba betekinthetnek, és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

**A munkakör betölthetőségének időpontja:**

A munkakör legkorábban 2018. szeptember 1. napjától tölthető be.

**A pályázat benyújtásának határideje:** 2018. július 24.

A pályázati kiírással kapcsolatosan további információt Dr. Géczi Gábor egyetemi docens nyújt, a +36-28-522-000/2115 -os telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő megküldésével (2100 Gödöllő, Páter Károly utca 1. ). Kérjük a borítékon feltüntetni a pályázati adatbázisban szereplő azonosító számot: SZIE-GEK/76-9/2018. , valamint a munkakör megnevezését: tanársegéd.

**vagy**

* Személyesen: Kovácsné Lukács Mariann, Pest megye, 2100 Gödöllő, Páter Károly utca 1.

**A pályázat elbírálásának módja, rendje:**

SZIE Foglalkoztatási Követelményrendszer szerint.

**A pályázat elbírálásának határideje:** 2018. augusztus 22.

**A pályázati kiírás további közzétételének helye, ideje:**

* NKI és SZIE honlapja - 2018. július 9.
* SZIE illetve Kari hirdetőtábla - 2018. július 9.

**A munkáltatóval kapcsolatos egyéb lényeges információ:**

A pályázatokat a Gépészmérnöki Kar Dékánjának címezve kérjük benyújtani három példányban. A munkáltató fenntartja a jogot a pályázat visszavonására és érvénytelenítésére.

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |